ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660019923
ขอให้แก้ไขปัญหาการทิ้งขยะมูลฝอยของประชาชนภายในหมู่บ้านวิสต้าวิลล์ ซอยโพธิ์แก้ว 3 แยก 22 แขวงคลองจั่น เขตบางกะปิ กรุงเทพมหานคร จุดสังเกตอยู่ภายในซอยโพธิ์แก้ว 3 แยก 22 หมู่บ้านดังกล่าวจะอยู่ทางเข้าแยก 22 เนื่องจากผู้ร้องแจ้งว่าประชาชนอาศัยอยู่ภายในดังกล่าวจะมีการนำขยะออกมาทิ้งบริเวณริมกำแพงด้านหน้าของหมู่บ้านฯ ซึ่งจะอยู่ติดกับถนนสาธารณะ โดยผู้ร้องแจ้งว่าบริเวณดังกล่าวไม่ได้เป็นจุดทิ้งขยะและไม่มีถังขยะ ทำให้ขยะที่ประชาชนนำออกมาทิ้งเกลื่อนกลาดเต็มถนนและส่งกลิ่นเหม็นรบกวนเป็นอย่างมาก และทำให้ทัศนียภาพบริเวณดังกล่าวดูไม่สวยงาม ส่งผลให้ประชาชนที่สัญจรผ่านและอาศัยอยู่ในบริเวณใกล้เคียงได้รับความเดือดร้อน ประกอบกับผู้ร้องแจ้งว่าควรให้เจ้าของหมู่บ้านฯ มีการเขียนป้ายห้ามทิ้งขยะบริเวณดังกล่าวด้วย ประสบปัญหามาเป็นระยะเวลาประมาณ 6 เดือน จึงประสงค์ให้หน่วยงานที่เกี่ยวข้องลงพื้นที่ตรวจสอบและแก้ไขปัญหาการทิ้งขยะมูลฝอยของประชาชนในหมู่บ้านดังกล่าว เพื่อบรรเทาความเดือดร้อนให้แก่ประชาชนต่อไป (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata